cyanic-selkie/wikianc huggingface dataset:
Ռուալ Ամունդսեն
Մահ
Հունիսի 16-ին՝ «Յոայի» մեկնելու 25-րդ տարելիցի օրը՝ ժամը 23:00-ին Ամունդսենը գնացքով մեկնեց Բերգեն։ Նրան ուղեկցում էին եղբայրը՝ Գուստավը, ինչպես նաև՝ Ֆրանսիայի և Իտալիայի դեսպանները և Բրազիլիայում Նորվեգիայի նախկին դեսպան, «Ուրանիենբորգի» իրավաբանական սեփականատեր Գերման Գադեն։ Բևեռախույզին ուղեկցում էին Օսկար Վիսթինգը և լեյտենանտ Դիտրիքսոնը։ «Լաթամը», Պատվավոր լեգեոնի շքանշանի կավալեր Ռենե Գիլբոյի ղեկավարմամբ, Բերգեն ժամանեց Նորմանդիայից։ Անձնակազմում էին նաև երկրորդ օդաչու Ալբեր դե Կյուվերվիլը, մեխանիկ Բրազին և ռադիստ Վալետը։ Դիտրիքսոնը և Ամունդսենը նույնպես ներգրավվեցին անձնակազմում, Վիսթինգը Տրոմսյո ժամանեց շոգենավով։
1928 թվականի հունիսի 18-ին՝ ժամը 06:00-ին, «Լեթամը» ժամանեց Տրոմսյո, նորվեգացիներն ավանդաբար այցելեցին Ֆրից Ցիպֆեին, ով Ամունդսենի հետ շփումից տհաճ տպավորություններ ստացավ։ Ուղիղ ժամը 16:00-ին հիդրոպլանը մեկնարկեց, արդյունքում թռիչքի բարդությունների հետ կապված բազմաթիվ հակասական վկայություններ հայտնվեցին. պնդում էին, որ հիդրոպլանը գերբեռնված էր։ Վերջին ռադիոհաղորդագրությունը ստացվեց 18:45-ին. կապավորն ապարդյուն կերպով փորձում էր կապվել Նյու Օլեսունի հետ և ասում, որ մի քանի չուղարկված հաղորդագրություն ունի։ Երեք ժամ թռիչքից հետո օդանավը պետք է գտնվեր Արջի կղզու ճանապարհի կեսին։ Այլևս Ամունդսենի մասին ոչ ոք ոչինչ չլսեց։ Գեներալ Նոբիլեն փրկվեց հունիսի 23-ին՝ բևեռախույզի անհետանալուց 5 օր անց։
«Լաթամի» անհետանալուց հետո բազմաթիվ առաջարկներ հայտնվեցին պայծառատեսների կողմից, որոնք ցանկանում էին ղեկավարել փրկարարական աշխատանքները։ Յա. Ռիսեր-Լարսենն իր հուշերում բերում է մի դանիացի հնոցապանի հաղորդած տելեպատիկ ուղերձը՝ իբր կորած Ամունդսենից։ Օգոստոսի 31-ի լույս սեպտեմբերի 1-ի գիշերը Տրոմսյոյի մոտակայքում գտնվեց «Լաթամ-47»-ի՝ ջրի հետ հարվածից խիստ վնասված լողափամփուշտը ։ 1928 թվականի հոկտեմբերի 13-ին Տրոմսյոյից հարավ ծովը դուրս բերեց մի բենզինաբաք, որը նույնպես ճանաչվեց «Լաթամինը»։ Պարզվեց, որ այն փորձել են օգտագործել որպես լողափամփուշտ, երևի թե՝ կորցրածի փոխարեն։ Փրկարարական հանձնաժողովն այսպիսի պատկեր մշակեց. հունիսի 18-ի օրվա երկրորդ կեսին ձկնորսները նկատել են «Լաթամը», որը թռչում էր դեպի մառախուղը։ 1928 թվականի նավագնացության սարքերի միջոցով հնարավոր չէր կողմնորոշվել մառախուղի պայմաններում։ Հնարավոր է՝ եղանակը վատացել է, բայց այն ժամանակվա օդերևութաբանական կայաններն անկարող էին դա կանխատեսել կամ զննել։ Թե ինչ է տեղի ունեցել ինքնաթիռի ջուրն ընկնելուց հետո, անհնար է գուշակել։ Յա. Ռիսեր-Լարսենը մասնակցել է լողափամփուշտի և բենզինաբաքի փորձաքննությանը և գտնում էր, որ փոթորկուն ծովում վնասված հիդրոպլանը շրջվել է (այն հարմարեցված չէր ալեկոծ ծովում վայրէջքի), իսկ վեց օդաչուներն արագ մահացել են սառցե ջրում։
Նորվեգիայում Իտալիայի դեսպանը պաշտոնական ուղերձ տեղադրեց «Աֆտենպոստեն» թերթում.
1928 թվականի դեկտեմբերի 14-ին՝ Հարավային բևեռի նվաճման տարեդարձի օրը, ուղիղ կեսօրին Նորվեգիայում բևեռախույզի հիշատակին նվիրված լռության րոպե հայտարարվեց։ Ամունդսենի պատվին պաշտոնական ընդունելություն կազմակերպվեց Ակերսխուս բերդում, որին ներկա էին թագավորը, Ֆ. Նանսենը և Օ. Սվերդրուպը, բևեռախույզի հարազատներից ներկա էր եղբայրը՝ լեյտենանտ Գուստավ Ամունդսենը։ Նանսենն իր ելույթում մի բառով անգամ չակնարկեց անձնազոհության և նահատակության մասին, չնայած հենց այդ թեման էր բնորոշում արտասանված ճառերի մեծ մասը։ Ֆրիտյոֆ Նանսենն արձանագրեց, որ Ամունդսենը գիտնական չէր և ոչ էլ ուզում էր լինել։ Նրա արարքներում գլխավորը հենց գործընթացն էր։ Ավարտելով առաջնագնացության իր աշխատանքները՝ Ամունդսենը կրկին վերադարձավ Սառուցյալ օվկիանոսի լայնարձակ տարածքները, որտեղ իրականացավ նրա ողջ կյանքի նպատակը։
2009 թվականի օգոստոսին փորձեր ձեռնարկվեցին ծովի հատակին «Լաթամ» ինքնաթիռի մնացորդները գտնելու ուղղությամբ։ Երկշաբաթյա գիտարշավը գլխավորեց նորզելանդացի Ռոբ Մակկալումը, փնտրողական աշխատանքներում ներգրավվեցին Նորվեգիայի ՌԾՈւ երկու նավեր։ Հիդրոլոկատորի և ստորջրյա սարքերի օգնությամբ հետազոտվեց Տրոմսյոյի մոտակայքի ծովի հատակի 117 կմ2, բայց՝ ապարդյուն ։
Անձնական կյանք
Ռուալ Ամունդսենը երբեք ամուսնացած չի եղել և ընտանիք ու երեխաներ չի ունեցել։ Կյանքի մեծ մասը նա անց է կացրել գիտարշավներում ու աշխարհի տարբեր երկրներում երկարատև դասախոսական շրջագայություններում։ Նրա տան գործերով երկար տարիներ զբաղվել է ծեր դայակը՝ Բետտին, իսկ վերջինիս՝ 1925 թվականին ծերանոց ուղարկելուց հետո այդ պարտականությունն իր վրա է վերցրել Ամունդսենի ավագ եղբոր՝ Գուստավի, միակ որդին՝ Գուստավ Ս. Ամունդսենը։
Բևեռախույզի հարազատները ենթադրում էին, որ նա ասեքսուալ է կամ, համենայն դեպս, կանանցով չի հետաքրքրվում։ Ամունդսենը մշտապես ծայրահեղ ծածկամիտ էր այն բոլոր հարցերում, որոնք վերաբերում էին իր անձնական կյանքին, որը, սակայն, երբեմն իր արտահայտությունն էր գտնում եղբորը՝ Լեոնին և ընտրյալ ընկերներին, հատկապես՝ ԱՄՆ-ում բնակվող Գերման Գադեին ուղղված նամակներում։ Գոյություն ուներ նաև ինտիմ օրագիր (գրառումները, որոնք արվում էին արշավների ընթացքում, փաստաթղթի նշանակություն ունեին, բացի այդ, նյութ էին հանդիսանում զեկույցների ու գրքերի համար), որը Ամունդսենն ընդմիջումներով պահում էր 1912 թվականից։ Այդ օրագիրը Գուստավ Ս. Ամունդսենը 1940 թվականին տպված վիճակում վաճառեց Ռուալ Ամունդսենի անվան հիմնադրամին։ Հիմնադրամն էլ իր հերթին այդ փաստաթուղթը հանձնեց Օսլոյի համալսարանին՝ պայմանով, որ այն կհրապարակվի 1990 թվականից ոչ շուտ։
Ամունդսենը երկարատև հարաբերություններ է ունեցել երեք կանանց հետ, որոնք բոլորն էլ ամուսնացած են եղել։ 37 տարեկան հասակում (1909 թվականի մարտին) բևեռախույզը սիրահարվել է 32-ամյա Սիգրիդ Կաստբերգին (ծննդյամբ՝ Ֆլուդ), որն ամուսնացած էր երդվյալ հավատարմատարի հետ և ուներ երեք երեխա։ Ըստ Հանտֆորդի՝ Ամունդսենը սկանդալներ չէր ուզում և խնդրում էր Սիգրիդին՝ բաժանվել ամուսնուց և իր հետ ամուսնանալ, սակայն վերջինս ձգձգում էր։ 1913 թվականին Ս. Կաստբերգը բաժանվեց ամուսնուց և նույնիսկ պաշտոն ստացավ հասարակական պաշտպանության նախարարությունում, բայց արդեն Ամունդսենը չցանկացավ նրա հետ հարաբերությունները վերահաստատել։ Սիգրիդը մահացավ 1958 թվականին՝ այդպես էլ երկրորդ անգամ չամուսնանալով։
Ամունդսենի ամենաերկարատև կապը եղել է Քրիստինա Էլիզաբեթ Բեննեթի (ծննդյամբ՝ Գուդդե) հետ (ծնված 1886 թվականի փետրվարի 10-ին Տրոնհեյմում)։ 17 տարեկանում վերջինս ամուսնացել էր բրիտանացի գործարար Չարլզ Պիտո Բեննեթի հետ, որն իր կնոջ հոր տարեկիցն էր, և նրանից ունեցել երկու երեխա։ Ամունդսենի հետ ծանոթությունը տեղի է ունեցել Լոնդոնում, 1912 թվականի նոյեմբերին, Թագավորական աշխարհագրական միության հետ սկանդալից շատ չանցած։ Բեննեթի հետ կապը բացատրում է Ամունդսենի կողմից դեպի Հյուսիսային բևեռ գիտարշավը մշտապես հետաձգելը։ Ինչպես և Ս. Կաստբերգի դեպքում, Ք. Բեննեթը նույնպես չէր համաձայնում փոխել իր ընտանեկան կարգավիճակը։ Այս կարգի հարաբերությունները բևեռախույզի համար զգալի անհարմարություններ էին ստեղծում, մանավանդ որ բնավորությամբ Ամունդսենը երբեք զիջող չէր եղել։ Սիրային կապն ամրապնդվեց 1915 թվականի ընթացքում, երբ Բեննեթն այցելեց Նորվեգիա, սակայն 1916 թվականի մարտին Ամունդսենն, ամենայն հավանականությամբ, նրան ընտրության առաջ կանգնեցրեց։ Արդյունքում բևեռախույզը վերադարձավ Հյուսիսային Սառուցյալ օվկիանոսում դրեյֆելու իր պլաններին։ 1918 թվականին՝ մեկնելուց առաջ, Ամունդսենը Ք. Բեննեթի եղբորը՝ փաստաբան Տրյուգվե Գուդդեին, հանձնեց «Ուրանինբորգ» կալվածքի կառավարման հավաստագիրը և Բեննեթի օգտին կտակ կազմեց։ Հարաբերությունները վերսկսվեցին 1922 թվականին՝ Ամունդսենի վերադառնալուն պես, սակայն նկատելի սառը։ Վերջնական բաժանումը տեղի ունեցավ 1925 թվականի օգոստոսին։ Բևեռախույզի անհետանալուց հետո Ք. Բեննեթը նրա ժառանգներից գնեց Ամունդսենին ուղղված իր նամակները։ Բեննեթը մահացավ 1982 թվականին՝ 96 տարեկան հասակում Ջերսի կղզում։
Ռ. Հանտֆորդը հիշատակել է Ամունդսենի երրորդ սիրո՝ Բես Մագիդսի մասին։ Նրանց հարաբերությունների մասին հրապարակվել է դեռևս 1941 թվականին «Աֆտենպոստեն» թերթում, որտեղ, սակայն, անուններ չեն նշվել։ Միայն 1968 թվականի մայիսի 7-ին Էլիզաբեթ Պատրիցիա Մագիդսը (ծննդյամբ՝ Բերգեր) կարճ նամակով տեղեկացրել է Ամունդսենի հետ իր հարաբերությունների մասին Ալյասկայում բնակվող ոմն ամուսնական զույգի։ Նա ծնվել է 1897 թվականին Վեննիպեգում՝ էլզասցու և ուկրաինուհու ընտանիքում։ 16 տարեկանում ամուսնացել է ռուս-հրեական ծագմամբ ալյասկացի գործարար Սեմուել Մագիդսի հետ, որը հարստացել էր «Ոսկե տենդի» ժամանակներում։ Ամունդսենի օրագրում Բես Մագիդսն առաջին անգամ հիշատակվում է 1921 թվականի հուլիսին, երբ «Մոդը» գտնվում էր Նոմում, որտեղ էլ Մագիդսն ու Ամունդսենը միասին անց են կացրել 1922-1923 թվականների ձմեռը, իսկ այնուհետև հանդիպել են բևեռախույզի ամերիկյան շրջագայությունների ժամանակ՝ 1925 և 1926 թվականներին։ Ըստ Տ. Բուման-Լարսենի և Ռ. Հանտֆորդի տեղեկությունների՝ Է. Մագիդսը 1927 թվականի դեկտեմբերին այցելել է Նորվեգիա և ապրել Ամունդսենի տանը մինչև 1928 թվականի մարտը։ Այնուհետև, դատելով Գ. Գադեի նամակներից և Խ. Սվերդրուպի գրած և չհրապարակված Ամունդսենի կենսագրականից, Է. Մագիդսը վերադարձել է ԱՄՆ՝ ամուսնուց բաժանվելու նպատակով։ Նա Նորվեգիա է վերադարձել 1928 թվականի հունիսի 23-ին, երբ փրկվել էր Ու. Նոբիլեն, իսկ Ամունդսենից արդեն 5 օր լուր չկար։ 1968 թվականի նամակում Մագիդսը տեղեկացնում է.
Է. Մագիդսը պահպանել է Ամունդսենին պատկանող բազմաթիվ իրեր, և մահվանից առաջ՝ 1971 թվականին, դրանք վաճառել է Օլաֆ Լիլեգրավենին՝ Ջունոյից՝ հարակից նամակում հաղորդելով իր և Ամունդսենի հարաբերությունների որոշ մանրամասներ։ 1976 թվականին Լիլեգրավենն այդ մասունքները փոխանցել է Սվարտսկուգում գտնվող Ռուալ Ամունդսենի թանգարանին։
Հիշատակ
Ամունդսենի անհետանալուց կես տարի անց Բեննեֆյորդի ափին գտնվող նրա «Ուրանիենբորգ» դաստակերտի իրավական սեփականատեր Գերման Գադեն դաստակերտը հանձնեց պետությանը՝ այն որպես Ռուալ Ամունդսենի թանգարան կազմակերպելու նպատակով։
Ճանապարհորդի անունով են անվանակոչվել Ամունդսենի ծովը, Ամունդսենի լեռը, Ամունդսենի սառցադաշտը, Ամունդսեն-Սքոթի բևեռային կայանն Անտարկտիդայում, Ամունդսենի ծովածոցը, Ամունդսենի գոգահովիտը Հյուսիսային սառուցյալ օվկիանոսում, Ամունդսենի խառնարանը Լուսնի Հարավային բևեռում, ինչպես նաև՝ 1926 թվականի օգոստոսի 4-ին Սերգեյ Բելյավսկու կողմից հայտնաբերված № 1065 Amundsenia աստերոիդը։
2000-ական թվականների սկզբին Նորվեգիայի ՌԾՆ սպառազինման համար ընդունվեցին «Ֆրիտյոֆ Նանսեն» տեսակի ֆրեգատներ։ Այդ տեսակի երկրորդ նավը, որ շարք մտավ 2004 թվականին, ստացավ «Ռուալ Ամունդսեն» անվանումը ։
Միխայիլ Կալատոզովի խորհրդա-իտալական «Կարմիր վրան» ֆիլմում (1969 թվական) Ռուալ Ամունդսենի դերը կատարեց Շոն Քոներին։ Ֆիլմի հեղինակները մի մտացածին դրվագ էին ներկայացրել, իբր Ամունդսենին հաջողվել է գտնել «Իտալիայի» բեկորները, որից հետո միայն նա զոհվել է՝ հայտարարելով, որ Արկտիկայում մարդիկ ոչինչ չունեն անելու ։ Ամունդսենին է նվիրված Կոնստանտին Սիմոնովի «Ծերունին» բանաստեղծությունը ։
Տրյոմսեի համալսարանում 1989 թվականից գոյություն ունի Ամունդսենի անվան բևեռային հետազոտությունների կենտրոն (Roald Amundsens senter for arktisk forskning) : Օպպեգոր կոմունայի միջնակարգ դպրոցը 2012 թվականից կրում է Ռուալ Ամունդսենի անունը ։
2011 թվականի հունվարի 23-ին Տրյոմսեում պաշտոնապես բացվեց Նանսեն-Ամունդսենի հեբելյանական տարին, քանի որ 2011 թվականը համընկավ Ֆրիտյոֆ Նանսենի ծննդյան 150-ամյակի և Ռուալ Ամունդսենի կողմից Հարավային բևեռի նվաճման 100-ամյակի հետ։ Տարվա բացման մասին հայտարարեց Նորվեգիայի արտաքին գործերի նախարար Յոնաս Գար Ստյորեն։ Արարողությունը տեղի ունեցավ բաց երկնքի տակ՝ հանրահայտ նավի պատվին անվանակոչված «Ֆրամ» կենտրոնի և «Պոլյարիա» թանգարանի մոտ ։
2011 թվականի դեկտեմբերի 12-ին Նորվեգիայի վարչապետ Ենս Ստոլտենբերգը ժամանեց Հարավային բևեռ, որպեսզի նշի Ռուալ Ամունդսենի գիտարշավի 100-ամյակը ։
Երկար ժամանակ Ամունդսենի հիշատակն ու ժառանգությունը Նորվեգիայում վերստուգման չէին ենթարկվում։ Եվ միայն Կորե Հոլտի (Kåre Holt, 1916-1997)՝ 1974 թվականին հրատարակված «Մրցություն» վավերագրական վեպում (Kappløpet) Ռ. Ամունդսենը ներկայացվեց ոչ այնքան դրական մոտեցմամբ ։ Նորվեգիայի ԶԼՄ-ները հեղինակին մեղադրեցին համաշխարհային փառքով պսակված ազգային հերոսի կերպարը նսեմացնելու մեջ։ Հոլտն Ամունդսենին ներկայացրել էր որպես եսամոլ, նախանձ, երկդիմի մի անձնավորության, որը մշտապես համակված էր անչափ փառասիրությամբ և փառքի ու փողի մոլուցքով, հոգեպես անկայուն մեկի, ով ընդունակ չէր անկեղծ ընկերական հարաբերությունների։ Միևնույն ժամանակ, Ռոբերտ Սքոթն էլ ներկայացված էր որպես բացահայտ մակերեսային գիտելիքների տեր և ոչնչով աչքի չընկնող անձնավորություն ։ Հոլտի գիրքը ռուսերեն հրատարակվել է 1987 թվականին։ Այդ մերկացնող գիծը 1990-ական թվականներին շարունակեցին նաև Տուր Բուման-Լարսենը և Ռագնար Կվամ-կրտսերը, որն զբաղվում էր Յալմար Յոհանսենի կյանքի պատմության ուսումնասիրությամբ։ Բուման-Լարսենի գրքի հիման վրա 1999 թվականին նկարահանվեց «Սառած սիրտը» (նորվ. Frosset hjerte) վավերագրական ֆիլմը ։ Ամունդսենի քննադատները դատապարտում էին ղեկավարման՝ նրա ավտորիտար մեթոդները և ընդդիմախոսների կարծիքների հանդեպ անհանդուրժողականությունը։ Ամունդսենի կենսագրությունը՝ գրված Բուման-Լարսենի կողմից, 2005 թվականին թարգմանվեց ռուսերեն և հրապարակվեց ՀՄԿ շարքում։
Արտաքին հղումներ
Կատեգորիա:Նորվեգացի ճանապարհորդներ Կատեգորիա:Նորվեգացի բևեռախույզներ Կատեգորիա:Ֆրանսիայի Գիտությունների ակադեմիայի թղթակից անդամներ
Զարիֆբեյ
Զարիֆբեյ, ձմեռանոց Արևմտյան Հայաստանում, Էրզրումի վիլայեթի Դերջանի գավառակում ։ Գտնվում էր Մամախաթուն գյուղաքաղաքից 5.5 կմ հյուսիս-արևելք, Արևմտյան Եփրատի ավազանի գետակներից մեկի ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ալիսա (նկար, Մոդիլյանի)
«Ալիսա» (Alice), նկարել է իտալացի նկարիչ Ամեդեո Մոդիլիանին մոտավորապես 1918 թվականին։
Նկարագրություն
1915 - 1920 թվականների ընթացքում Մոդիլիանին նկարել է ավելի քան 300 դիմանկար։ «Ալիսա»-ն նստած աղջկա դիմանկար է, հագին՝ երկնագույն զգեստ, կրծքին՝ ոսկեգույն խաչ։ Իր մեծ, նշաձև աչքերով աղջիկը ուղիղ նայում է դիտողին։ Մուգ գույնի մազերը, որոնք երիզում են դեմքը, թափվում են զգեստի վրա։ Աղջկա դեմքը նմանեցված է աֆրիկական դիմակի։ Գունային տեսանկյունից կտավը պարզ է, գունային գամման տատանվում է կապույտի երանգներից մինչև թրծակավը՝ ստեղծելով հակադրություն, նկարին կյանք տալով և չխախտելով դասական լռության և ներդաշնակության ընդհանուր տպավորությունը։
Մոդիլիանին նախընտրությունը տվել է երկարավուն, ուղղահայաց ձևերին, որոնք վառ արտահայտվում են նրա աշխատանքներում մինչ Առաջին համաշխարհային պատերազմը և Ալիսայի դիմանկարում։ Աղջկա գլուխը նման է ձվի, իսկ պարանոցը՝ գլանի։ Աղջկա երկարավուն կերպարանքը ավելի է ընդգծվում կտավի ուղղահայաց դիրքով։ Համամասնության ոչ դասական իդեալը Մոդիլիանիի ուրվանկարներում սկիզբ է առել մաներիստ Ֆրանչեսկո Պարմիջանինոյի աշխատանքներից և իտալական Վերածննդի այնպիսի վարպետներից, ինչպիսին Բոտիչելլին է։
Գտնվելու վայր
1928 թվականին նկարը նվիրվել է Դանիայի Արվեստի պետական թանգարանին, որտեղ էլ գտնվում է մինչ օրս։ Ինվենտարային համարն է KMSr145։
Արտաքին հղումներ
Կատեգորիա:Կոպենհագենի պետական պատկերասրահի նկարներ Կատեգորիա:Իտալիայի արվեստ Կատեգորիա:1918 նկարներ Կատեգորիա:Ամեդեո Մոդիլիանիի նկարներ Կատեգորիա:Կանանց դիմապատկերներ
Կաստրիլ
Ժողովրդագրություն
Կատեգորիա:Գրանադա պրովինցիայի մունիցիպալիտետներ
Պետրովսկոե (գյուղ, Լոզովայայի շրջան)
Պետրովսկոե (Петрівське), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Վելիկայա Յաբլոչինա։ Հիմնադրվել է 1908 թվականին։
2001 թվականի տվյալներով Պետրովսկոե գյուղում բնակվում էր 562 մարդ։ Բնակավայրը զբաղեցնում է 1226 կմ² տարածք։ Բնակչության խտությունը կազմում էր 458,4 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Լոզովայայի շրջանի բնակավայրեր Կատեգորիա:Ուկրաինայի գյուղեր Կատեգորիա:1908 թվականին հիմնադրված բնակավայրեր
Հայկ Կանայան
Հայկ Մկրտչի Կանայան, հայ ակնաբան-վիրաբույժ, ՀԽՍՀ վաստակավոր բժիշկ (1947), դոցենտ (1929)։
Կենսագրություն
Ինը տարեկանում ընդունվել է Երևանի ռուսական գիմինազիան և միջնակարգ կրթություն ստանալուց հետո՝ 1893 թվականին, ընդունվել Սանկտ Պետերբուրգի ռազմաբժշկական ակադեմիա։ Հիվանդության պատճառով վերադարձել է հայրենիք և մանկավարժական աշխատանքի անցել Էջմիածնի Գևորգյան ճեմարանում։ Այնուհետև ընդունվել է Օդեսայի համալսարանի բժշկական ֆակուլտետը, որն ավարտել է 1904 թվականին և երկու տարի եղել ականավոր ակնաբույժ Վլադիմիր Ֆիլատովի կլինիկայի ավագ օրդինատոր։ Երկար տարիներ աշխատել է Քիշնևում, Վլադիկավկազում և Բաքվում, այնուհետև տեղափոխվել է Երևան, աշխատել Երևանի քաղաքային բուժարանում։ 1925 թվականից սկսած դասախոսել է Երևանի համալսարանի բժշկական ֆակուլտետում, կազմակերպել աչքի հիվանդությունների ամբիոն և կլինիկա։ 1929 թվականին նրան շնորհվել է դոցենտի կոչում։
Նա բարձր հմտությամն կատարել է աչքի վիրահատություններ։ 1920-1930-ական թվականներին մշակել է միջոցառումներ Հայաստանում աչքի հիվանդություններով (հատկապես՝ տրախոմա) տառապողներին ժամանակին հայտնաբերելու և բուժելու համար։
Ակնաբույժ մասնագետների պատրաստման գործում էական նշանակություն է ունեցել ռուսերենից նրա թարգմանած Ա. Ա. Կրյուկովի և Վիկտոր Օդինցովի «Աչքի հիվանդությունների մասին» գիրքը ։
Ծանոթագրություններ
Կատեգորիա:Հայ վիրաբույժներ Կատեգորիա:Ռուսերենից հայերեն թարգմանիչներ Կատեգորիա:Հայ ակնաբաններ
(3284) Նիեբուր
(3284) Նիեբուր (Niebuhr), աստերոիդ աստերոիդների հիմնական գոտում։ Հայտնաբերվել է 1953 թվականի հուլիսի 13-ին Յակոբ Բրյուերի կողմից Յոհանեսբուրգում ։
Միջին հեռավորությունը Արեգակից կազմում է 2,76818 ա. մ., առավելագույնը մոտենում է 1,7043 ա. մ. հեռավորության վրա և հեռանում 3,8321 ա. մ. ։ Արեգակի շուրջ մեկ ամբողջական պտույտ է կատարում 1682,25 երկրային օրվա ընթացքում, իր ուղեծրով շարժվելով միջինում 0,213999 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,67° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Յակոբ Բրյուերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Armenia Airways
Armenia Airways-ը հայկական ավիաընկերություն է, որի գլխավոր օդանավակայանը Զվարթնոց միջազգային օդանավակայանն է։ Ընկերությունը կատարում է չվերթներ դեպի Իրան։
Պատմություն
Ընկերությունը հիմնադրվել է 2016-ին, իսկ առաջին ինքնաթիռն ստացել է 2018-ին։ 2018 թվականին ավիաընկերությունը ռումինական «Aviro Air» ավիաընկերությունից վարձակալել է BAE 146-300 ինքնաթիռ։
Նավատորմ
Armenia Airways ընկերության նավատորմը բաղկացած է հետևյալ ինքնաթիռներից (2020 թվականի փետրվարի դրությամբ).
Արտաքին հղումներ
Կատեգորիա:Երևանի տրանսպորտ
Մարկովսկի (գյուղ, Ստերլիտամակսկի շրջան)
Մարկովսկի (Марковский, Марковка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Բիխով (գյուղ, Լյուբեշովի շրջան)
Բիխով (Бихів), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1546 թվականին։
2001 թվականի տվյալներով Բիխով գյուղում բնակվում էր 1 172 մարդ։ Բնակավայրը զբաղեցնում է 27203 կմ² տարածք։ Բնակչության խտությունը կազմում էր 43,08 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լյուբեշովի շրջանի բնակավայրեր Կատեգորիա:Ուկրաինայի գյուղեր Կատեգորիա:1546 թվականին հիմնադրված բնակավայրեր
Սանտա Մարիա դելա Կոնչեցիոնե
Սանտա Մարիա դելա Կոնչեցիոնե (Santa Maria della Concezione dei Cappuccini), կաթոլիկ եկեղեցի Իտալիայի մայրաքաղաք Հռոմում։ Տեղակայված է Վիա Վենետո փողոցի վրա, ոչ հեռու Բարբերինի պալատից և Տրիտոնի շատրվանից ։ Կառուցվել է Ուրբանոս VIII Պապի պատվերով։ Եկեղեցին զարդարում են Գվիդո Ռենիի, Կարավաջոյի, Պիետրո դա Կորտոնիի և Դոմենիկինոյի կտավները։
Ինտերիեր
Եկեղեցին ձևավորվել է ըստ Անտոնիո Կազոնիի նախագծի և կառուցվել է 1626-1631 թթ․։ Այն բաղկացած է փոքր նավից և մի քանի կողմնային կապելլաներից։ Վերջիներս ուշագրավ են նրանով, որ նրանցից մեկում ամփոփված է Սուրբ Ֆելիչե դա Կանտալիչեի մարմինը, իսկ մեկ ուրիշ կապելլայում՝ Կրիսպինո դա Վիտեբրոյի գերեզմանը։
Առաջին կապելլայում ներկայացված է Գվիդո Ռենիի "Միքայել Հրեշտակապետ" և Գերրիտ վան Հոնտհորստի "Քրիստոսի ծաղրումը" կտավները, երկրորդ կապելլայում՝ Մարիո Բալասսիի և Ջովաննի Լանֆրանկոյի կտավները, երրորդում՝ Դոմենիկինոյի կտավը։ Չորրորդ և հինգերորդ կապելլաններոում ներկայացված են Անդրեա Սաչչիի կտավները։
Մալքոլմ և Մարի
Մալքոլմ և Մարի (Malcolm & Marie), սպասվելիք ամերիկյան դրամա ֆիլմ, որի ռեժիսորը և սցենարի հեղինակը Սեմ Լևինսոնն է։ Գլխավոր դերերում հանդես են եկել Զենդեյան և Ջոն Դեյվիդ Վաշինգտոնը։
Սանտա Մարիա դելա Կոնչեցիոնե
Նկուղ
Եկեղեցու կառուցումից հետո Տրևի շատրվանի տարածքում գտնվող Կապուցինների կրոնական օրդենի հին գերեզմանից բերվեցին այնտեղ թաղված բոլոր վարդապետների ոսկորները և դրվեցին եկեղեցու նկուղում։ Դրանցից աստիճանաբար պատրաստվեցին դեկորատիվ զարդարանքներ։ Ընդհանուր առմամբ նկուղում ամփոփված են 4 հազար վարդապետների ոսկորներ, որոնք մահացել են 1528-1870 թթ․։ Նկուղը բաղկացած է վեց սրահից։ Սիքստոս V Պապի զարմուհու՝ Բարբերինի արքայադստեր մասուքները գտնվում են հինգերորդ սրահում։
Մալքոլմ և Մարի
Սյուժե
"Կինոռեժիսորը (Վաշինգտոն) ֆիլմի տոնական պրեմիերայից հետո վերադառնում է իր ընկերուհու (Զենդայա) հետ տուն՝ ակնկալելով, որ այն անպայման անխուսափելի քննադատական և ֆինանսական հաջողության կարժանանա։ Երեկոն հանկարծ նոր շրջադարձ է ընդունում, երբ հայտնություններն իրենց հարաբերություններում սկսում են դուրս գալ մակերես, փորձելով իրենց սիրո ուժը։"
- Դեդլայն Հոլիվուդ
Սանտա Մարիա դելա Կոնչեցիոնե
Գրական աղբյուրներում
Մի քանի հանրահայտ հեղինակներ այցելել են եկեղեցու նկուց և թողել այդ մասին հուշագրություններ։ Ֆրանսիացի գրող Մարկիզ դը Սադը 1775 թվականին լինելով նկուղում, գրում է․ "Ավելի ցնցող բան ես երբևէ չեմ տեսել"։ Ամերիկացի գրողներ Մարկ Տվենը և Նաթանիել Հոթորնը ևս իրենց ստեղծագործություններում նկարագրել են Սանտա Մարիա դելա Կոնչեցիոնե եկեղեցու նկուղը։
Արտաքին հղումներ
Կատեգորիա:Հռոմի կաթոլիկ եկեղեցիներ
Մալքոլմ և Մարի
Արտադրություն
2020 թվականի հուլիսին հայտարարվել է, որ Զենդեյան և Ջոն Դեյվիդ Վաշինգտոնը միացել են ֆիլմի դերասանական կազմին, իսկ Սեմ Լևինսոնը նկարահանելու է ֆիլմն իր սցենարի հիման վրա, որը նա գրել և ավարտել է վեց օրում։ Ֆիլմը նկարահանվել է COVID-19 համավարակի ընթացքում։ Նկարահանումները սկսել են հունիսի 17-ին և ավարտվել՝ հուլիսի 2-ին։ Այդ ժամանակ ինչպես Զենդեյան, այդպես էլ Լևինսոնը, ընդգրկված են եղել HBO-ի «Էյֆորիա» հեռուստաշոուում, որի արտադրությունը դադարեցվել էր համավարակի պատճառով։ Նկարահանումները տեղի են ունեցել Կալիֆոռնիա նահանգի Մոնտերե շրջանում։ Ֆիլմը հետևել է COVID-19-ի կանխարգելմանն ուղղված տեղի արձանագրություններին, ինչի հետևանքով ամբողջ դերասանական և նկարահանող անձնակազմը մեկուսացված են եղել նկարահանումների ժամանակ, ինչպես նաև դրանցից երկու շաբաթ առաջ և հետո ։
Թողարկում
2020 թվականի սեպտեմբերին Նեթֆլիքսը 30 միլիոն ԱՄՆ դոլարով ձեռք է բերել ֆիլմի տեղայնացման իրավունքները, թեև մրցակցության մեջ են եղել նաև HBO, A24 և Searchlight Pictures կինոընկերությունները ։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Netflix-ի արտադրության ֆիլմեր
Դրավենի
Դրավենի (Dravegny), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գիզ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02130.
Բնակչություն
2010 թվականին բնակչությունը կազմել է 144 մարդ։
Տնտեսություն
2010 թվականի տվյալներով 93 աշխատունակ տարիքի մարդկանցից (15-64 տարեկան) 66-ը տնտեսապես ակտիվ էին, 27-ը անգործունակ (Ակտիվության ցուցանիշը — 71,0 %, 1999 թվականին եղել է՝ 59,4 %)։ 66 աշխատունակ բնակիչներից 58 -ը աշխատում էին (34 տղամարդ և 24 կին), անաշխատանք էին 8-ը (4 տղամարդ և 4 կին)։
27 անգործունակ մարդկանցից 9-ը աշակերտներ կամ ուսանողներ են, 10-ը թոշակառու, 8-ը անաշխատունակ էին այլ պատճառներով
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Բույ (գյուղ, Բիչուրսկի շրջան)
Բույ (Буй), գյուղ Ռուսաստանի Բուրյաթիա հանրապետության Բիչուրսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բուրյաթիա հանրապետության Բիչուրսկի շրջանի բնակավայրեր Կատեգորիա:1700 թվականին հիմնադրված բնակավայրեր
Պերեխոդնիցա
Պերեխոդնիցա (Переходница), գետ Ռուսաստանում, հոսում է Մուրաշինսկի շրջան (Կիրովի մարզ)ում, Կիրովի մարզում։ Գետաբերանը տեղակայված է Վելիկայա գետի աջ ափին՝ 124 կմ հեռավորության վրա։ Գետի երկարությունը 28 կմ է, ավազանի տարածքը 140 կմ2։
Գետի ակունքը գտնվում է անտառներում, Մուրաշի քաղաքից՝ 10 կմ դեպի արևմուտք։ Գետը հոսում է հարավարևելյան մասով։ Թափվում է Վելիկյու՝ Պախար գյուղում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ֆոտոէլեմենտ
Ֆոտոէլեմենտ, լուսատարր, էլեկտրոնային սարք, որը ֆոտոնների էներգիան վերածում է էլեկտրամագնիսական դաշտի էներգիայի: Բաժանված են վակուումային և կիսահաղորդչային ֆոտոխցիկների։ Սարքի աշխատանքը հիմնված է ֆոտոէֆեկտների արտանետման կամ ներքին ֆոտոէֆեկտների ազդեցության վրա։ Առաջին ֆոտոէլեմենտը, որը հիմնված է ներքին ֆոտոէֆեկտի վրա հայտնաբերել է Հենրիխ Հերցը (1887), ստեղծել է Ալեքսանդր Ստոլետովը (1888) ։
Ֆոտոէլեմենտի ֆիզիկական սկզբունք
Էներգիայի վերածումը ֆոտոգալվանային փոխարկիչների հիմնված է ֆոտոէֆեկտների ազդեցության վրա, որը տեղի է ունենում արեգակնային ճառագայթման ազդեցության տակ գտնվող միատարր կիսահաղորդչային կառույցներում։ Ֆոտոգալվանային փոխարկիչների կառուցվածքի աններդաշնակությունը կարելի է ձեռք բերել նույն կիսահաղորդչի տարբեր խառնուրդների դոպինգով՝ ստեղծելով p-n անցումով կամ տարբեր կիսահաղորդիչների միևնույն գոտու բացի հետ։ Այն համատեղում են ատոմից էլեկտրոնների անջատման էներգիա և ստեղծում հետերոհանգույցներ։ Կիսահաղորդչի քիմիական կազմը փոխվում է և արդյունքում գրադիենտը հայտնվում է արգելված գոտու լայնության՝ ստեղծելով աստիճանական բացերի կառուցվածքներ։ Հնարավոր են նաև վերը նշված մեթոդների տարբեր համակցություններ ։
Փոխակերպման արդյունավետությունը կախված է միատարր կիսահաղորդչային կառուցվածքի էլեկտրաֆիզիկական բնութագրերից, ինչպես նաև ֆոտոգալվանային փոխարկիչների օպտիկական հատկություններից, որոնց թվում ամենակարևոր դերը խաղում է ֆոտոհաղորդակցությունը։ Դա առաջանում է կիսահաղորդիչների ներքին ֆոտոէլեկտրական ազդեցության երևույթների պատճառով, երբ դրանք ճառագայթվում են արևի լույսով։
Ֆոտոգալվանային փոխարկիչների էներգիայի կորուստ
Ֆոտոգալվանային փոխարկիչների հիմնական էներգիայի կորուստները կապված են հետևյալի հետ. Ֆոտոգալվանային փոխարկիչներում բոլոր տեսակի էներգիայի կորուստները նվազեցնելու համար մշակվում և հաջողությամբ կիրառվում են տարբեր միջոցառումներ։ Դրանք ներառում են. Կիսահաղորդիչների օպտիմալ օգտագործումը արեգակնային ճառագայթման գոտու համար, կիսահաղորդչային կառուցվածքի հատկությունների ուղղված բարելավում` դրա օպտիմալ դոպինգի և ներկառուցված էլեկտրական դաշտերի ստեղծման միջոցով, ֆոտոգալվանային փոխարկչի նախագծման պարամետրերի օպտիմիզացում, p-n հանգույցի խորությունը, բազային շերտի հաստությունը, շփման ցանցի հաճախականությունը և այլն, բազմաֆունկցիոնալ օպտիկական ծածկույթների օգտագործումը, որոնք ապահովում են արևի բջիջների հակազդեցություն, ջերմային կառավարում և ֆոտոգալվանային փոխարկչի պաշտպանություն տիեզերական ճառագայթումից, ֆոտոգալվանային փոխարկիչների մշակում, որոնք թափանցիկ են արևի սպեկտրի երկար ալիքային շրջանում` հիմնական կլանման գոտու եզրից այն կողմ, կասկադային ֆոտոգալվանային փոխարկիչների ստեղծում հատուկ արգելված գոտու լայնության համար, հատուկ ընտրված կիսահաղորդիչներից, որոնք հնարավորություն են տալիս յուրաքանչյուր կասկադում վերափոխել նախորդ կասկադով անցած ճառագայթումը և այլն ։
Արդյունաբերական օգտագործման ֆոտոէլեմենտներ
Արևային էլեկտրակայաններում կարելի է օգտագործել տարբեր տեսակի ֆոտոգալվանային փոխարկիչներ, բայց ոչ բոլորն են բավարարում այդ համակարգերի պահանջների ամբողջությանը.
Որոշ խոստումնալից նյութեր անհրաժեշտ քանակությամբ արևային տեղակայանք ստեղծելու համար հումքի սահմանափակ բնական պաշարների կամ դրանց վերամշակման բարդության պատճառով դժվար է ձեռք բերել։ Ֆոտոգալվանային փոխարկիչների էներգիայի և գործառնական բնութագրերի բարելավման համար ընտրված մեթոդները, օրինակ՝ ստեղծելով բարդ կառուցվածքներ, դրանք վատ համատեղելի են զանգվածային արտադրությունը ցածր գնով կազմակերպելու հնարավորությունների հետ և այլն։ Բարձր արտադրողականության կարելի է հասնել միայն ֆոտոգալվանային փոխարկիչների ամբողջովին ավտոմատացված արտադրության կազմակերպմամբ, օրինակ՝ ժապավենային տեխնոլոգիայի հիման վրա և համապատասխան պրոֆիլի մասնագիտացված ձեռնարկությունների զարգացած ցանցի ստեղծմամբ։ Այսինքն՝ մի ամբողջ արդյունաբերություն, մասշտաբային համեմատական ​​ժամանակակից ռադիոէլեկտրոնային արդյունաբերության հետ։ Ֆոտոգալվանային բջիջների արտադրությունը և ավտոմատ գծերի վրա արևային տեղեկայանքների հավաքումը կապահովեն մարտկոցի ինքնարժեքի բազմակի կրճատում։ Սիլիցիումը համարվում է արևային բջիջների ամենահավանական նյութերը, Cu(In,Ga)Se2 պղինձ-ինդիում-գալիում սելենիդ և GaAs գալիում արսենիդ։
Բացի այդ, ֆոտոէլեմենտներն օգտագործվում են պաշտպանական սարքերում, արդյունաբերական կառավարման համակարգերում, քիմիական անալիզատորներ, վառելիքի այրման կառավարման համակարգեր, ջերմաստիճանի վերահսկում, զանգվածային արտադրատեսակների որակի վերահսկման, լուսավորության չափումների համար, մակարդակի ցուցիչներում, հաշվիչ սարքերում, համաժամացման համար, դռան ավտոմատ բացող սարքերում, ժամանակի ռելեներում, ձայնագրող սարքերում։
Արտաքին հղումներ
Կատեգորիա:Կիսահաղորդիչ սարքեր Կատեգորիա:Արեգակնային էներգիա Կատեգորիա:Էլեկտրաէներգետիկա Կատեգորիա:Ջերմաէներգետիկա Կատեգորիա:Էլեկտրակայաններ ըստ երկրի Կատեգորիա:Ամերիկյան հայտնագործություններ Կատեգորիա:Ֆիզիկական քիմիա Կատեգորիա:Էներգիայի աղբյուրներ Կատեգորիա:Կիսահաղորդիչներ Կատեգորիա:Էլեկտրատեխնիկա Կատեգորիա:Վերականգնվող էներգիա
Ֆիոնա Բաններ
Ֆիոնա Բաններ (Fiona Banner, ), անգլիացի ժամանակակից քանդակագործ։ 2002 թվականին ընդգրկվել է ժամանակակից արվեստի բնագավառի համար սահմանված Թյորներ մրցանակի կարճ ցուցակում։
Կենսագրություն
Ֆիոնան ծնվել է Հյուսիսարևմտյան Անգլիայի Մերսիսայդ կոմսությունում։ Սովորել է Քինգսթոնի համալսարանում, 1993 թվականին մագիստրոսի աստիճան է ստացել Լոնդոնի Գոլդսմիթի համալսարանից։ 1994 թվականին City Racing սրահում կայացել է նրա առաջին անհատական ցուցահանդեսը ։
1995 թվականին ընդգրկվել է Վենետիկի XLVI բիենալեի «General Release: Young British Artists» կազմում ։ Նրա անունն ընդգրկվել է բրիտանացի «առանցքային» արվեստագետների շարքում   ։
1997 թվականին Ֆիոնան հիմնադրել է «The Vanity Press» (Ունայնության մամուլ), որի միջոցով հրատարակել է իր սեփական ստեղծագործությունները, ինչպիսիք են Nam, The Bastard Word և All The World's Fighter Planes: The Nam-ը (1997) 1000-էջանոց գիրք է, որը նկարագրում է վիետնամական 6 ֆիլմերի՝ Apocalypse Now, Born on the Fourth of July, The Deer Hunter, Full Metal Jacket, Hamburger Hill և Platoon բովանդակությունները։
Արտաքին հղումներ
Կատեգորիա:Անգլիացի քանդակագործներ
Քրիստին Վաշոն
Քրիստին Վաշոն (Christine Vachon, ), ամերիկացի պրոդյուսեր։ Վաշոնը առավել հայտնի է անկախ կինոյի ոլորտում իր աշխատանքով ։
Վաղ տարիներ
Վաշոնը ծնվել է 1962 թվականին, Նյու Յորք քաղաքի Մանհեթեն թաղամասում։ Նա Ֆրանսուազա Ֆորեստիեի և լուսանկարիչ Ջոն Վաշոնի դուստրն է ։
Կարիերա
1983 թվականին ավարտել է Բրաունի համալսարանը, որտեղ ուսման ընթացքում հանդիպել է Թոդ Հեյնսին և Բարի Էլսոուրթին։ Միասին նրանք 1987 թվականին ստեղծել են շահույթ չհետապնդող Apparatus Productions ընկերություն, որի գործունեությունը եղել է հակահոլիվուդյան արտադրության ստեղծումը և որը հետագա հինգ տարիներին համակարգել է յոթ ֆիլմերի արտադրության գործընթացը։
Քրիսթին Վաշոնը և համապրոդյուսեր Պամելա Կոֆլերը ներկայումս աշխատում են Killer Films-ում, որը ստեղծվել է 1996 թվականին։ Ընկերությունը 2005 թվականին նշել է իր 10-ամյակը և Նյու Յորքի ժամանակակից արվեստի թանգարանում արժանացել է հետահայաց ցուցադրության ։
Քրիսթին Վաշոնը եղել է Թոդ Հեյնսի «Թույնը» դեբյուտային ֆիլմի պրոդյուսերը, որն ստացել է Սանդէնսի կինոփառատոնի Գրան Պրի։ Վաշոնը եղել է նույն ռեժիսորի նաև հաջորդ` «Թավշե ոսկի» ֆիլմի պրոդյուսերը, որը բրիտանական գլամ ռոք դարաշրջանի մասին է և որը 1990 թվականների վերջին տեսաերիզներով ձեռքից ձեռք էր փոխանցվում, ինչպես նաև` եղել է «Քերոլ» ֆիլմի պրոդյուսերը (2015)։
Անձնական կյանք
Վաշոնը և նրա զուգընկերուհին` նկարչուհի Մարլեն ՄաքՔարթին, իրենց դստեր` Գաթրիի հետ, ապրում են Իսթ-Վիլիջում ։
Ռաֆայել Լեան
Ռաֆայել Լեան (Rafael Leão, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է կենտրոնական հարձակվողի դիրքում ։
Սպորտինգ Լիսաբոն
Լեանը Սպորտինգ Լիսաբոնի ակադեմիայի սան է։ Առաջին հանդիպումը Սպորտինգի երկրորդ թիմի կազմում անցկացրեց 2017 թվականի մայիսի 21-ին՝ փոխարինման Բրագա B-ի դեմ խաղում և գոլի հեղինակ դառնալով այս հանդիպման 89-րդ րոպեին ։ Իր պրոֆեսիոնալ դեբյուտը նշեց հոկտեմբերի 12-ին՝ փոխարինման մտնելով Պորտուգալիայի գավաթի Օլեյրենսեի դեմ խաղում և այս խաղում դառնալով գոլի հեղինակ ։ Առաջին հանդիպումը Պորտուգալիայի առաջնությունում անցկացրեց 2018 թվականի փետրվարի 11-ին՝ Ֆեյրենսեի դեմ խաղում  ։ Իր դեբյուտը եվրոպական մրցաշարերում նշեց փետրվարի 22-ին՝ փոխարինման մտնելով Եվրոպայի Լիգայի 1/16 եզրափակչի Աստանայի դեմ խաղում ։ Առաջին գոլը Պորտուգալիայի առաջնությունում խփեց մարտի 2-ին՝ Պորտուի դեմ խաղում  ։ Սպորտինգ Լիսաբոնի կազմում Լեանը անցկացրեց 5 հանդիպում՝ դառնալով 2 գոլի և 1 գոլային փոխանցման հեղինակ։
Լիլ
2018 թվականի օգոստոսի 8-ին Լեանը ազատ գործակալի կարգավիճակով միացավ Լիլին՝ ակումբի հետ կնքելով 5 տարվա պայմանագիր   ։ Իր դեբյուտը Լիգա 1-ում նշեց սեպտեմբերի 30-ին՝ փոխարինելով Լոիկ Ռեմիին Օլիմպիկ Մարսելի դեմ խաղում ։ Իր առաջին գոլը խփեց հոկտեմբերի 27-ին՝ Կանի դեմ խաղում  ։ Դեկտեմբերի 16-ին Լեանը գոլի հեղինակ դարձավ Նիմ Օլիմպիկի դեմ խաղում՝ օգնելով իր թիմին հաղթել 3-2 հաշվով ։ Դեկտեմբերի 22-ին պորտուգալացին գոլ խփեց Թուլուզի դեմ խաղում, սակայն Լիլը պարտվեց 2-1 հաշվով ։ 2019 թվականի փետրվարի 1-ին Լեանը գոլի և գոլային փոխանցման հեղինակ դարձավ Նիսի դեմ խաղում ։ Մարտի 31-ին նա գոլ խփեց Նանտի դեմ խաղում ։ Լիլի կազմում Լեանը անցկացրեց 26 հանդիպում՝ դառնալով 8 գոլի և 2 գոլային փոխանցման հեղինակ ։
Միլան
2019 թվականի օգոստոսի 1-ին Լեանը 5 տարվա պայմանագիր կնքեց Միլանի հետ  ։ Ակումբը նրա համար վճարեց 35 միլիոն եվրո   ։
Միջազգային կարիերա
Լեանը ներկայացրել է Պորտուգալիան բոլոր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում ։ Պորտուգալիան հաղթեց մրցաշարը ՝ եզրափակչում հետխաղյա 11-մետրանոցների հարվածաշարում պարտության մատնելով Իսպանիային ։ 2017 թվականի հուլիսին Լեանը մասնակցեց Եվրոպայի Մ19 առաջնությանը` խաղադաշտ դուրս գալով բոլոր 5 հանդիպումներում և դառնալով գոլի ու գոլային փոխանցման հեղինակ ։ Պորտուգալիան հասավ մրցաշարի եզրափակիչ, որտեղ 1-2 հաշվով պարտվեց Անգլիային ։ 2019 թվականի մայիսին Լեանը Մ20 հավաքականի կազմում մասնակցեց աշխարհի առաջնությանը ՝ անցկացնելով 3 հանդիպում և գոլի հեղինակ դառնալով Հարավային Աֆրիկայի դեմ խաղում  , իսկ Պորտուգալիան դուրս մնաց խմբային փուլից  ։
Ակումբային վիճակագրություն
2019 թվականի օգոստոսի 3-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Պորտուգալացի ֆուտբոլիստներ Կատեգորիա:Սպորտինգ Լիսաբոնի ֆուտբոլիստներ Կատեգորիա:Լիլի ֆուտբոլիստներ Կատեգորիա:Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Վարդաշենի շրջան
Աշխարհագրություն
Շրջանը զբաղեցնում է 1077 կմ² մակերես։ Սահմանակից է Շաքիի, Կուտաշենի և Դաղստանի՝ Ախտիի շրջաններին ։
Պատմություն
Վարդաշենի շրջանը կազմավորվել է 1930 թվականի օգոստոսի 8-ին ։
Բնակչություն
Համաձայն 1976 թվականի հունվարի 1-ի տվյալներին, Վարդաշենի շրջանում էր գյուղական բնակչությունը կազմում է 82%։ Ունի մեկ քաղաք (շրջկենտրոն՝ Վարդաշենը) և 36 գյուղ ։
Մինչև 1988 թվականի բռնագաղթը հայ բնակչություն ունեին շրջկենտրոն Վարդեշենը, Ճալեթ և Մեծ Սոկութլու գյուղերը։ Հայկական դպրոց գործում էր միայն ճալեթ գյուղում (միջնակարգ) ։
Մշակույթ
Հայկական պատմական հուշարձաններով շրջանում հարուստ են ինչպես մինչև 1918 թվականը հայաբնակ, այնպես էլ այն ադրբեջանական գյուղերը, որոնց նախնիները մահմեդականացված հայեր էին ։
Մի շարք հնավայրեր հարուստ են նաև հայերեն վիմագիր արձանագրություններով։ Դրանց ընդօրինակման ու հրատարակման գործով նախկինում զբաղվել են Հովհաննես Շահխաթունյանցն ու Մակար Բարխուտարյանցը, (միասին՝ 23 արձանգրություն)։ Տեղերում կատարած աշխատանքների ընթացքում ՀՃՈւԿ-ի կողմից վերագտնվեցին նախկինում հրատարակված արձանագրություններից միայն 4-ը ։
Արտաքին հղումներ
Կատեգորիա:Վարդաշենի շրջան
Զեռնակ (Խնուսի գավառ)
Զեռնակ, բերդ Արևմտյան Հայաստանում, Էրզրումի վիլայեթի Խնուսի գավառակում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Քարաչոբանի շրջանի համայնքներ
Ալեքսանդր Ասլանով
Կենսագրություն
Ծնվել է հոկտեմբերի 10-ին Բաքվում։ Ավարտել է Մոսկվայի ֆիլհարմոնիկ ընկերությանն առընթեր Երաժշտադրամատիկական ուսումնարանը ։ 1924 թվականին, իր կնոջ՝ երգչուհի Ն. Էյխենվալդի հետ հիմնադրել է ձայնամարզության ստուդիա (գործել է մինչև 1951 թվականը), ուր սովորել են բազմաթիվ, այդ թվում և հայ (Մ. Արագյան և ուրիշներ) երգիչ-երգչուհիներ ։
Հրատարակել է հայկական երգերի ժողովածու, դաշնամուրի համար գրել երաժշտական գործեր, նվագախմբի համար կատարել է վերադաշնակումներ, մշակումներ։ Մահացել է հուլիսի 11-ին, Դետրոյտում։
Ընտանիք
Ամուսնացած էր երգչուհի Ն. Էյխենվալդի հետ։
Ստեղծագործություններ
Եղել է Մ․ Գ․ Եկմալյանի Պատարագի ամենալավ մեկնաբաններից մեկը։
1932 թվականին ԱՄՆ-ում ղեկավարել է Ռուսական Գրանդ-օպերայի Մ․ Պ․ Պանտելեևի ներկայացումները ։
Ծանոթագրություններ
Կատեգորիա:Հայ դիրիժորներ Կատեգորիա:Հայ երգահաններ Կատեգորիա:Հայ կոմպոզիտորներ Կատեգորիա:Հայ երաժշտագետներ Կատեգորիա:Հայ մանկավարժներ
Մարկուշա
Մարկուշա (Маркуша), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Ռադչուկի (գյուղ, Լեբեդինի շրջան)
Ռադչուկի (Радчуки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ռադչուկի գյուղում բնակվում էր 19 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Պերեմոգա (գյուղ, Լոզովայայի շրջան)
Պերեմոգա (Перемога), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1926 թվականին։
2001 թվականի տվյալներով Պերեմոգա գյուղում բնակվում էր 534 մարդ։ Բնակավայրը զբաղեցնում է 0,678 կմ² տարածք։ Բնակչության խտությունը կազմում էր 787,61 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Լոզովայայի շրջանի բնակավայրեր Կատեգորիա:Ուկրաինայի գյուղեր Կատեգորիա:1926 թվականին հիմնադրված բնակավայրեր
Նանի
Լուիս Կարլոս Ալմեյդա դա Կունխան, ավելի հայտնի է որպես Նանի (Luís Carlos Almeida da Cunha, ), պորտուգալացի ֆուտբոլիստ, «Վալենսիա» ակումբի և Պորտուգալիայի ֆուտբոլի ազգային հավաքականի խաղացող։
Սպորտինգ Լիսաբոն
Նանին իր ֆուտբոլային կարիերան սկսել է «Ռեալ դի Մասամա» ակումբում, ապա տեղափոխվել է «Սպորտինգի» ակադեմիա, որը նրանից առաջ ավարտել էին Լուիշ Ֆիգուն և Կրիշտիանու Ռոնալդուն։ «Սպորտինգի» կազմում նրա դեբյուտը կայացավ 2005-06 մրցաշրջանում, որի ընթացքում նա ակումբի կազմում մասնակցեց 35 խաղի և խփեց 5 գոլ։ Հաջորդ մրցաշրջանում Նանին մասնակցում է 40 խաղի, որոնցից վեցն անցկացվել են Չեմպիոնների լիգայի շրջանակներում (խփել է 1 գոլ), իսկ հինգը՝ Պորտուգալիայի գավաթի առաջնությունում, որի հաղթող է դառնում «Սպորտինգը»։
Մանչեսթեր Յունայթեդ
«Յունայթեդի» կազմում իր առաջին մրցաշրջանի ընթացքում Նանիի անունն ավելի հաճախ էր հայտնվում թիմի կազմում, քան սպասվում էր. պորտուգալացին 41 հանդիպում անցկացրեց, որոնցինց 26-ը՝ մեկնարկային կազմում։ Ու թեև նա իր հայրենակից Ռոնալդուի խաղի ստվերում էր մնում, սակայն շատ լավ տպավորություն թողեց արագությամբ և խաղն իր վրա վերցնելու պատրաստակամությամբ։
Առաջին գնդակը «Յունայթեդի» կազմում Նանին խփեց օգոստոսի 26-ին հիանալի հեռահար հարվածով՝ «խթանների» դեմ խաղում և նույնատիպ մի գոլ տոնեց դրանից մեկ ամիս անց՝ «Միդլսբորոյի» հետ հանդիպման ժամանակ, որում «ռեդսը» հաղթեց 4-1 հաշվով։ Նա նաև աչքի ընկավ «Լիվերպուլի» հետ տնային խաղում (3-0) և «Արսենալի» դեմ գավաթային հանդիպմանը (4-0)։ «Զինագործների» հետ խաղում գնդակի հետ նրա հնարանքները զայրացրեցին Վենգերի ֆուտբոլիստներին և խաղից հետո Սեր Ալեքս Ֆերգյուսոնը նրան մի փոքր խրատեց դրա համար, բայց երկրպագուները սիրում են նման ֆուտբոլ։ Երիտասարդ պորտուգալացին ապացուցեց, որ հիանալի է դիմանում կարևոր հանդիպումներում առկա ճնշմանը, երբ Մոսկվայում «Չելսիի» դեմ Չեմպիոնների Լիգայի եզրափակչում վստահ իրացրեց իր հարվածը հետխաղային տասնմեկ մետրանոցների շարքում։
2008-09 մրցաշրջանում Նանին 24 խաղ անցկացրեց «մանկունիանցիների» կազմում և մի քանի գեղեցիկ գոլ խփեց գավաթային հանդիպումներում, բայց ընդհանուր առմամբ ոչինչով աչքի չընկավ, նամանավանդ Ֆլետչերի ու Պակի առաջընթացի ֆոնի վրա։ Մյուս մրցաշրջանը, հիմնականում Ռոնալսուի հեռանալու հետ կապված, որոշիչ դարձավ պորտուգալացու համար։ 2009-10-ը հեշտ չէր Նանիի համար։ Սուպերգավաթի հենց առաջին խաղում նա ապացուցեց, որ կարող է փոխարինել Ռոնալդուին կիսապաշտպանության եզրում և գոլ խփեց «Չելսի»-ին, բայց հետո ոլորեց ուսը, երկար ժամանակ վերականգնվում էր, իսկ երբ դաշտ վերադարձավ՝ նրա խաղը խամրեց։
Ձմռանը լուրեր տարածվեցի, թե Նանին վիճել է Սեր Ալեքսի հետ և տրանսֆերային պատուհանի ժամանակ կարող է լքել «Օլդ Թրաֆֆորդը», սակայն քիչ անց նա հիանալի մարզավիճակ ձեռք բերեց, և նրա խփած գոլերը Պրեմիեր Լիգայում «Արսենալի» հետ խաղում, Լիգայի Գավաթում՝ «Սիթիին», «Բավարիան» խփած գնդակներն ու մի քանի հիանալի գոլային փոխանցումները վտանգավոր զենք դարձրին Նանիին «Կարմիր Սատանաների» հարձակման գծում, այլ ոչ թե հիասթափության առիթ՝ երկրպագուների համար։
Ծանոթագրություններ
Կատեգորիա:Պորտուգալացի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Ֆեներբահչեի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Կորդովա (պրովինցիա)
Կորդովա (Córdoba)՝ պրովացիա Արգենտինայի կենտրոնում։ Պրովանցիան գտնվում է Պամպայում, որը անցնում է Ռիո Դուլսե, Ռիո Կուարտո, և Ռիո Կինտո գետերով ։ Ամենաբարձր կետը Չամպիկա լեռն է։
Պրովացիայի վարչական կենտրոնը Կորդովան է ։
Կորդովային սահմանակից պրովանցիաներ՝ Կատամարկա, Սանտյագո դել Էստերո, Սանտա Ֆե, Բուենոս Այրես, Լա Պամպա, Սան Լուիս, Լա Ռիոխա։
Վարչական բաժանումը
Պրովացիան բաժանված է 26 դեպարտամենտների։
Տնտեսություն
Պրովանցիայում ձեռք են բերվելբարիոմի և վոլֆրմի հանքեր։ Հիմնական ոլորտները` մեքենաշինական, գունավոր մետալուրգիա, կաշի վերամշակում։ Կորդովայի պրովացիան՝ Արգենտինայի ավիացիոն արդյունաբերության հիմնական կենտրոնը (FAdeA, Aero Boero, Nostromo Defensa և այլն)։ Գյուղատնտեսության մեջ զարգանում են անասնապահությունը, ձավարեղենի և ձեթի արտադրությունը .։
Ծանոթագրություններ
Կատեգորիա:Արգենտինայի քաղաքներ
Դատահոգեբանական փորձաքննություն
Ներածություն
Թե քրեական, թե քաղաքացիական գործերով ճշմարտությունը պարզելու համար դատական մարմիններին անհրաժեշտ են արժանահավատ, օբյեկտիվ տվյալներ, փաստեր, որոնք կարող են պարունակվել կասկածյալների, տուժողների, վկաների ցուցմունքներում, իրեղեն ապացույցներում, փորձագետների եզրակացություններում և այլն։ Սակայն սույն աշխատության մեջ մենք կանդրադառնանք միայն քրեական գործերով վարույթներում նշանակվող, տարվող ԴՀՓ առանձնահատկություններին և կիրառմանը։ ԴՀՓ նշանակվում է այն դեպքերում, երբ փորձաքննության ուղարկվող մարդկանց հոգեկան առողջությունը կասկած չի առաջացնում քննչական մարմինների մոտ կամ էլ հաստատված է դատահոգեբուժական փորձաքննության (ԴՀԲՓ) եզրակացությամբ, որից էլ պարզ է դառնում, որ ԴՀՓ-ն տրամաբանորեն հաջորդում է ԴՀԲՓ-ին, կամ էլ որոշ դեպքերում անց է կացվում վերջինիս զուգահեռ։ Այս առումով պետք է նշել նաև ևս մի կարևոր փաստ, այն որ ԴՀՓ դեպքում որպես էքսպերտ հանդես է գալիս հոգեբանը, չնայած այն բանի որ դրանում կարող է մասնակցություն ունենալ նաև հոգեբույժ ։
ԴՀՓ-ն թույլ է տալիս ստանալ տվյալներ որոնք թույլ են տալիս ճիշտ, համարժեք հասկանալ և գնահատել մարդկանց հոգեկան հատկությունների, նրանց հոգեկան գործունեության առանձնահատկությունները։ Այն դեպքերում, երբ տուժողների, վկաների, մեղադրյալների ցուցմունքները կասկած են հարուցում ճշգրտության առումով, ապա փորձագետ հոգեբանների եզրակացությունները խիստ կարևորվում են։
ԴՀՓ նշանակվում է քննիչի կամ դատարանի որոշմամբ։ Փորձագետ որպես ընտրվում են այն անձինք, ովքեր հանդիսանում են մասնագետ հոգեբաններ, ունեն որոշակի համապատասխան պրակտիկ և տեսական փորձ։
ԴՀՓ իրավասությունների շրջանակը բավականին լայն է, սակայն ստորև ներկայացնենք դրանց մի մասը միայն.
Ծանոթագրություններ
Կատեգորիա:Իրավաբանական հոգեբանություն
Աֆրիկյան պլատֆորմ
Օգտակար հանածոներ
Աֆրիկյան պլատֆորմը հարուստ է զանազան օգտակար հանածոներով՝
Կատեգորիա:Աֆրիկայի երկրաբանություն
(3285) Ռութ Վոլֆ
(3285) Ռութ Վոլֆ (Ruth Wolfe), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 5-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,525925 ա. մ., առավելագույնը մոտենում է 1,9793 ա. մ. հեռավորության վրա և հեռանում 3,0725 ա. մ. ։ Արեգակի շուրջ մեկ ամբողջական պտույտ է կատարում 1466,32 երկրային օրվա ընթացքում, իր ուղեծրով շարժվելով միջինում 0,245512 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,59° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալտու Տակուարի
Ալտու Տակուարի (Alto Taquari), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու գավառի հյուսիսարևմտյան մասում։ Բնակչության թվաքանակը 2006 թվականի տվյալներով եղել է 5.557, 2020 թվականի տվյալներով՝ 11.133 ։ Համայնքը գրավում է 1 394,760 կմ² տարածք։ Բնակչության միջին խտությունը կազմում է 4,0 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր Կատեգորիա:1986 թվականին հիմնադրված բնակավայրեր
Մարմիժի (գյուղ, Սովետսկի շրջան)
Մարմիժի (Мармыжи), գյուղ Ռուսաստանի Կուրսկի մարզի Սովետսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրսկի մարզի Սովետսկի շրջանի բնակավայրեր
Բույանովո (գյուղ, Կրասնինսկի շրջան)
Բույանովո (Буяново), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Դրուազի (Էնայի գավառ)
INSEE կոդը՝ 02272.
Բնակչություն
2010 թվականին բնակչությունը կազմել է 75 մարդ։
Թամերլան Ալիև
Թամերլան Ազիզ օկլի Ալիև (Tamerlan Əziz oğlu Əliyev, ), Ադրբեջանի բժշկական գիտության ներկայացուցիչ, վաստակավոր գիտնական, պետական մրցանակի դափնեկիր, բժշկական գիտությունների դոկտոր, պրոֆեսոր ։
Դրուազի (Էնայի գավառ)
Տնտեսություն
2010 թվականի տվյալներով 53 աշխատունակ տարիքի մարդկանցից (15-64 տարեկան) 39-ը տնտեսապես ակտիվ էին, 14-ը անգործունակ (Ակտիվության ցուցանիշը — 73,6 %, 1999 թվականին եղել է՝ 78,6 %)։ 39 աշխատունակ բնակիչներից 35 -ը աշխատում էին (22 տղամարդ և 13 կին), անաշխատանք էին 4-ը (1 տղամարդ և 3 կին)։
Թամերլան Ալիև
Կենսագրություն
Թամերլան Ալիևը ծնվել է 1921 թվականի հոկտեմբերի 3-ին Նախիջևանի շրջանի Շահթախտի գյուղում ։ Թամերլան Ալիևի հայրը `պետական գործիչ և գիտնական Ազիզ Ալիևը ընտանիքի հետ Նախիջևանից տեղափոխվել է Բաքու 1923 թվականի մայիսին։ Նախնական կրթությունն ստացել է Բաքվի թիվ 3 հիմնական դպրոցում, այնուհետև ավարտել է Բաքվի թիվ 176 միջնակարգ դպրոցը։ 1940 թվականին ընդունվել է Ադրբեջանի պետական ​​բժշկական ինստիտուտի բուժման և կանխարգելման ֆակուլտետ։
Թամերլան Ալիևը 1944 թվականին ավարտել է ինստիտուտը և սկսել իր կարիերան։ 1943 թվականի սեպտեմբերին աշխատել է Բաքվի գիտական ​​հետազոտությունների ինստիտուտում։ 1944 թվականին աշխատել է Ադրբեջանի պետական ​​բժշկական ինստիտուտի մանրէաբանության բաժանմունքում ՝ որպես ասիստենտ։
Դրուազի (Էնայի գավառ)
Տնտեսություն
14 անգործունակ մարդկանցից 6-ը աշակերտներ կամ ուսանողներ են, 3-ը թոշակառու, 5-ը անաշխատունակ էին այլ պատճառներով
Թամերլան Ալիև
Կենսագրություն
Պրոֆեսոր Թ. Ալիևը հեղինակ է եղել ավելի քան 250 գիտական ​​աշխատությունների, այդ թվում ՝ 12 մենագրության, դասագրքերի, գյուտերի, ինչպես նաև բազմաթիվ գիտական ​​հոդվածների։
Դրուազի (Էնայի գավառ)
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Թամերլան Ալիև
Կենսագրություն
Թամերլան Ալիևը կրթության և հասարակական գործերում ունեցած նվաճումների համար պարգևատրվել է Ադրբեջանական ԽՍՀ Գերագույն խորհրդի պատվավոր հրամանագրով։
Նա բժիշկ Ազիզ Ալիևի որդին է։